Skautský zbor JPII. v Trnave

Stretnutie vydier a vĺčat
2015-05-02 09:00 - 11:00 (Europe/Helsinki) | Skautská klubovňa Fortuna, Františkánska 34, Trnava
Zdravím Vás vydry a vĺčatá.
Najbližšie sa stretneme už túto sobotu, teda 02. 05. 2015 od 09:00h do 11:00h v klubovni na Františkánskej v Trnave. Prineste si so sebou malé občerstvenie. Okrem toho vĺčatá si prinesú uzlovačku, „labku“, zápisník a pero!!! Vydry samozrejme nesmú zabudnúť čelenku, zápisník a svoj náhrdelník s pazúrmi.
Tešíme sa na Vás Akela, Baghíra, Kaa, Balú, Rikki-tikki-tavi a Múdry Dub.

Stretnutie svorky vĺčat a vydrieho brlohu
2015-05-16 09:00 - 11:00 | Skautská klubovňa Fortuna, Františkánska 34, Trnava
Zdravím Vás vydry a vĺčatá.
Najbližšie sa stretneme už túto sobotu, teda 16. 05. 2015 od 09:00h do 11:00h, v klubovni na Františkánskej v Trnave. Prineste si so sebou malé občerstvenie. Okrem toho si vĺčatá prinesú uzlovačku, „labku“, zápisník a pero a hlavne nezabudnite splniť úlohu o krste, ktorú ste dostali!!!
Vydry nezabudnite čelenku, svoj náhrdelník s pazúrmi a zápisník s perom.
Tešíme sa na Vás tentokrát v zložení Akela a Múdry Dub.

Deň rodiny 2015
2015-05-23 15:00 - 18:00
Deň rodiny sa v Trnave organizuje už šiesty rok. Tento rok oslavy DŇA RODINY vyvrcholia 23. mája 2015. Začíname sv. omšou v Kostole Najsvätejšej Trojice (Jezuiti) o 15:00 h. a pokračujeme zábavným programom v Mariánskej sále a na nádvorí o 16:00 h. Podujatie je vyjadrením podpory a oslavou prirodzenej rodiny založenej na manželstve jedného muža a jednej ženy, ktorí s láskou prijímajú deti ako dar. Organizátorom podujatia je Centrum pomoci pre rodinu (Štefánikova 46, 917 01 Trnava). Program Dňa rodiny nájdete na www.denrodiny.sk.
Svoj stánok budeme mať na podujatí aj my skauti, príďte sa s deťmi zahrať a zasúťažiť si 😉

Stretnutie vĺčat a vydier
2015-05-30 14:00 - 16:00 | Skautská klubovňa Fortuna, Františkánska 34, Trnava
Nazdar vĺčatá a vydry.

Stretneme sa už túto sobotu 30.05.2015 v klubovni na Františkánskej v Trnave. Tentokrát to bude poobede od 14:00h do 16:00h. Povinná výbava pre všetkých – drobné občerstvenie a pitie, oblečenie adekvátne počasiu a hlavne skautské tričká. Výbava pre vĺčatá – labka, zápisník, pero, uzlovačka. Výbava pre vydry – čelenka, náhrdelník s pazúrmi a zápisník s perom.

Tešíme sa na Vás Akela, Múdry Dub, Baghíra, Kaa, Balú.

Dobrovoľníci deťom 2015 na Trojičnom námestí
2015-06-01 09:00 - 18:00
Už dvanásty ročník podujatia plného hier a súťaží pod názvom Dobrovoľníci deťom sa uskutoční v pondelok 1. júna 2015 od 9. hodiny na Trojičnom námestí.
Na príprave tohto podujatia, ktoré sa v uplynulých rokoch stalo neoddeliteľnou súčasťou oslavy Dňa detí v Trnave, spolupracujú Mesto Trnava, Mestská rada mládeže a mnoho trnavských neziskových organizácií pracujúcich s deťmi a mládežou.
Každé zo združení bude prezentovať prostredníctvom pripravených hier, súťaží a propagačných materiálov svoje celoročné aktivity. Zároveň poinformujú o pripravovaných táboroch a výletoch, ktoré sa budú organizovať počas letných prázdnin pre deti podľa vekových kategórií.
Deti a mládež budú môcť zakúsiť kamarátsku atmosféru podujatia, ktorú vytvárajú starostliví animátori, zahrať sa rôzne hry a súťaže. Budú mať jedinečnú príležitosť prihlásiť sa do jednotlivých združení – či už ako členovia, účastníci programov, výletov a iných aktivít, ale aj ako dobrovoľníci.
Svoj stánok pripravíme aj my skauti a srdečne vás k nemu pozývame! 😉

Ukončenie skautského roka
2015-06-14 10:45 - 19:00 | Splavma, Osada 1, Nová Dedinka, 900 29, Slovenská republika
Skautský rok sa nám pomaly blíži ku koncu, ale dobrodružstvo nekončí…
… a preto poďme si vychutnať tento akčný deň!
vydry, vĺčatá, skauti, roveri a strážkyne, rodičia a súrodenci, kamaráti = jedna rodina 😉
Ako to bude prebiehať?
Začíname o 11:00 spoločnou – „zborovou“ sv. omšu u jezuitov v Trnave aj spolu s ostatnými veriacimi (je to tradičná nedeľná „detská jedenástka“ v jezuitskom kostole). My členovia zboru, rodičia a súrodenci príďme dostatočne v predstihu (odporúčame o 10:45), aby sme si pekne pospolu posadali v predných laviciach. Budeme tak tvoriť jeden celok a deťom nič neunikne zo scénky, ktorú pre ne zahráme počas homílie.
(Niekoľko rodín, roverov a strážkyň sa chceme zapojiť do modlitbovej akcie 7VRCHOV. Títo sa stretneme už o 9:30 pri Bernolákovej bráne. Dĺžka trasy je cca 3,5 km, čo bude pre nás s deťmi približne 60 minút. Okruh zahŕňa prechod okolo hradieb týmito miestami a ulicami: Bernolákov sad – Ružový park – Kollárova – Hlboká – Rybníkova – Zelený kríček – Bernolákov sad. Radi privítame aj ďalších.)
Po sv. omši vyrážame do prírody, ku pokojnému miestu na Malom Dunaji v blízkosti obce Nová Dedinka za Sencom – viď nižšie Google-mapa. Presun bude individuálne autami. Odporúčaná trasa je po starej bratislavskej ceste cez Senec, vo Veľkom Bieli sa odbočuje doľava na Novú Dedinku. V obci Nová Dedinka treba prejsť po hlavnej ceste až na jej koniec a hneď odbočiť doprava na Bernolákovo. Na tejto ceste sa asi po kilometri odbočuje pred mostom doľava na odbočku, v ktorej je značka „Zákaz vjazdu“. Ďalej viď nižšie fotky s popisom 😉
A čo nás tam čaká?
Piknik, hry, táborák, ukončenie roka a kánojky!
Piknik bude spoločne na lúke z vlastných prinesených zásob. Môžeme sa navzájom ponúkať dobrotami a robiť si takto ochutnávky medzi sebou 😉 Je možnosť aj opekať pri ohnisku.
Bude pripravených niekoľko jednoduchých a zábavných hier pre všetkých. Ale bude aj dostatok času poobzerať si okolie, oddychovať, zahrať si vlastné hry z domu – prineste si aj svoje obľúbené športové náčinie ako lopty, badminton, lietajúci tanier…
Pri ukončení roka sa na spoločnom nástupe „obzrieme“ za našim naplneným rokom.
V spolupráci s požičovňou kánoe SPLAV MA tiež ponúkneme malý vodácky program 😉 Niektorí nemáte skúsenosti na vode? Vybrali sme miesto s takmer stojatou vodou, odborná pomoc a vesty sú samozrejmosťou, zostavíme aj niekoľko katamaránov (spojením dvoch kánoe, pre väčšiu stabilitu plavidiel), aby ste sa cítili bezpečnejšie a mohli sa tešiť z krásneho okolia lužných lesov. Program bude pripravený tak, aby bol vhodný aj pre rodiny s malými deťmi.
Na záver nás čaká táborák a „čerešnička na torte“ – minisplav 3km pre rodiny, ktoré budú mať záujem.
Končiť budeme orientačne o 18:30 hod (plus minisplav vrátane návratu na lúku cca na 1hodinu).
Všetci ste srdečne pozvaní zažiť to spolu, tešíme sa na vás!
Vojto, Matej a vaši oddieloví vedúci
PS: V prípade zlého počasia (“mokrý variant”) budeme po sv. omši pokračovať v skautskej klubovni Fortuna na Františkánskej 34.
PS2: Pre uľahčenie orientácie na ceste medzi Novou Dedinkou a areálom ponúkame fotky (popisok je vidieť po nadídení myšou na fotku alebo po nakliknutí-zväčšení fotky).

Veľký lov vĺčat a výprava vydier
2015-06-27 09:30 - 19:00
Ahojte vĺčatá a vydry.
Skautský rok sme síce už parádne ukončili, ale nás do prázdnin čaká ešte jedno dobrodružstvo. Pôjdeme spolu na Veľký lov a výpravu na Veľkú Homolu nad Modrou.

Stretneme sa v sobotu 27. 06. 2015 o 09:30h pred kostolom na Kopánke, ul. J. Hlubíka. Doprava do miesta určenia bude autami.
So sebou si treba vziať jedlo a pitie na celý deň, pretože sa vrátime až vo večerných hodinách medzi 18:00 a 19:00h. Ďalej si zoberte zápisník, pero, uzlovačku a vydry nezabudnite ani na náhrdelník s pazúrmi. Oblečte sa podľa počasia a nezabudnite ani na nepremokavú vrchnú bundu alebo pršiplášť, keby sa počasie zhoršilo. Po ceste na Veľkú Homolu si nájdeme miesto, kde budeme opekať, takže si vezmite aj niečo na opekanie.
Pre rodičov: Výlet sa bude konať len za priaznivého počasia. V prípade dažďa mokrý program nechystáme. Otcovia, ste takisto srdečne pozvaní ísť opäť niečo zažiť so svojimi synmi.
Tešíme sa na Vás!
Akela, Múdry Dub, Baghíra, Kaa, Balú a Rikki Tikki Tavi.

Informačno-zoznamovacia opekačka v Hlohovci
2015-07-05 15:00 - 17:00 | Dobrovoľnícke centrum Samaria, Podzámska 4 , Hlohovec, 920 01, Slovakia (Slovak Republic)
ZAŽI DOBRODRUŽSTVO
Milí Hlohovčania – otcovia a mamy
oslovujeme najmä Vás, ktorí uvažujete o pravidelnej voľnočasovej aktivite pre vaše deťúrence, so správnou partiou a dobrodružstvami.
Chceli by sme vás a vaše deti pozvať na „informačno – zoznamovaciu opekačku“,
ktorá sa bude konať v nedeľu 5. 7. 2015 o 15:00 hod v Dobrovoľníckom centre Samaria (bývalá fara)
Pre deti naši dobrovoľníci prichystajú program. A zatiaľ sa vám bližšie predstavíme a povieme si o príležitostiach, ktoré ponúka skauting.
Spolupráca s vami – rodičmi je veľmi dôležitá. Možno práve aj niekto z vás by sa chcel aktívne zapojiť do života oddielu.
Čím väčšia aktivita zo strany vás-rodičov, tým viac detí budeme môcť zobrať do nového oddielu. Toto všetko by sme tam spoločne radi prebrali.
So sebou si prineste karimatku a niečo na opekanie 😉
Tešíme sa na vás !

Letný skautský tábor
2015-07-30 - 2015-08-09 | Vlača, 094 31, Slovakia (Slovak Republic)
Tábor – kúzelné slovo plné vzrušenia, vône dobrodružstva a romantiky, predtucha zážitkov, ktoré sa nedajú zažiť inde.
„Poď so mnou tam,
kde nebo je vysoké a modré,
kde oblaky biele rýchlejšie než kde inde plynú.
Počuješ tú pieseň vetrov v korunách borovíc?
Počuješ tú pieseň diaľok závratných?
Ticho a velebne šumia hlavy stromov.
Žiara slnka červenavá steká po ich rozpukaných kmeňoch
a vôňa živice ťa omámi.
A večer oheň táborový tam do tmy potom zasvieti
a vyvolá v tebe pocity, ktoré otrasú tvojou dušou.“
Kronika Stratenej stopy
Jaroslav Foglar
Tábor je pre vekovú kategóriu 12-17 rokov. Pre viac informácií kontaktuj vedúceho oddielu skautov Mártyho Sisku.

Roverský puťák
2015-08-14 17:00 - 2015-08-16 17:00
Takýto záber sa podarilo spraviť Brunovi na Silickej planine (Slovenský Kras) na puťáku v auguste 2013. Tentokrát však pôjdeme oveľa bližšie, začneme totižto tu pod nosom v Hlohovci 😉
Potiahneme Hlohovec-Studená dolina-Ovčia skala-Svrbická Plešina-Zlatý vrch-Krahulčie vrchy-Visiace skaly-rotunda sv. Juraja nad Nitrianskou Blatnicou-rozhľadňa Marhát-Jelenie jamy-Gonove lazy-Kostolec Ducové (veľkomoravské hradisko). Od piatka večera do nedele večera.
So sv. omšou s našim roverom Ferim a stopami Veľkomoravskej ríše.
Pod stanmi a pod nekonečnou hviezdnou oblohou, full time v Božej prírode 😉
Cesta-bratstvo-služba
roverský klan sv. Krištofa

Zakladanie oddielu v Hlohovci
2015-08-22 16:00 - 18:00 | Pánska záhrada v Hlohovci, Hlohovec, 920 01, Slovakia (Slovak Republic)

Skautské mestečko na Pochode za život
2015-09-20 11:00 - 16:00 | Hlavné námestie, Bratislava, Hlavné námestie, Bratislava, 811 01, Slovakia (Slovak Republic)
Milé rodiny 🙂
na výzvu organizátorov Národného pochodu za život sme boli ako Federácia skautov Európy požiadaní, aby sme zastrešili program skautského mestečka, čo je pre nás veľká česť.
Pozývame Vás spolu s deťmi v nedeľu 20. septembra do Bratislavy:
11:00 – 16:00 Detský program: Skautské mestečko, atrakcie pre deti (Hlavné námestie)
Tešia sa na vás
skautskí dobrovoľníci

Otvorenie skautského roka 2015/16
2015-09-27 10:45 - 16:00 | Kostol Najsvätejšej Trojice, Štefánikova, Trnava, 917 01, Slovakia (Slovak Republic)
Začína nám nový skautský rok a s ním opäť kopec zážitkov 🙂
Stretneme sa na tradičnom „Otvorení“.
vydry, vĺčatá, skauti, roveri a strážkyne, rodičia a súrodenci, kamaráti, noví kamoši z Hlohovca = jedna rodina
Ako to bude prebiehať?
Začíname o 11:00 spoločnou – “zborovou” sv. omšu u jezuitov v Trnave aj spolu s ostatnými veriacimi (je to tradičná nedeľná “detská jedenástka” v jezuitskom kostole). My členovia zboru, rodičia a súrodenci príďme dostatočne v predstihu (odporúčame o 10:45), aby sme si pekne pospolu posadali v predných laviciach. Budeme tak tvoriť jeden celok a deťom nič neunikne.
Že bude napršané a veterno a nevieme ako to zvládneme aj s menšími deťmi? Nevadí, vzhľadom na počasie sme sa rozhodli pre “mokrý variant” a prichýli nás skautská klubovňa Fortuna v areáli jezuitov.
Teda hneď po svätej omši sa cez zákristiu presunieme všetci na priestranstvo pred klubovňou, kde si spravíme slávnostný nástup. Potom sa (už vo vnútri v klubovni) posilníme obedom v našom obvyklom otvorenom štýle „ochutnávok receptov“ – prinesme si so sebou v dózach hotové jedlo, ktoré netreba zohrievať, ponúknime z neho aj ostatných a tiež sa radi nechajme ponúknuť pochutinami druhých 😉
Energiu budeme potrebovať, pretože o 13:00 začne Veľká hra o pohár cyklokrosovej legendy Vavrdu! Iba tá najsúdržnejšia šestka alebo družina môže zvíťaziť a môžu sa zapojiť aj ďalšie deti. Určite im bude dodávať sily aj naše poriadne fandenie na trati! 🙂
O 15h možno niektorí rodičia budete odchádzať na Deň oratória u saleziánov. Ostatní však budeme pokračovať spoločnou zábavou a hrami pre nás všetkých malých aj veľkých, približne do 16h.
Všetci ste srdečne pozvaní zažiť to spolu, tešíme sa na vás!
Vaši oddieloví vedúci
PS: Počas Otvorenia prebehne aj nábor pre nových chalanov vo veku od 12 do 17 rokov do oddielu skautov pod vedením Mártyho Sisku.

Vydry 1.oddielovka a Vlcata 1.stretnutie svorky
2015-10-10 14:00 - 16:00 | Skautská klubovňa Fortuna, Františkánska 34, Trnava
Začal nám nový skautský rok a s ním prichádzajú aj nové dobrodružstvá.
Vydry a vĺčatá, po dohode s Múdrym Dubom Ľubošom, sa prvý krát po prázdninách stretneme už túto sobotu 10.10.2015. Po novom to skúsime poobede od 14:00h do 16:00h. Kvôli premenlivosti počasia budeme v klubovni na Františkánskej ul. v Trnave. Prineste si so sebou nejaké občerstvenie, skautské tričko (už oblečené:) a vĺčatá si nezabudnú zápisník, Labku, uzlovačku, pero a dobrú náladu :).

Tešíme sa na Vás,

Akela a Múdry Dub.

PS.: Rodičia dajte mi prosím vedieť, či Vám tento čas vyhovuje. Ak áno (budeme sa riadiť väčšinou), tak by sme mávali stretnutia poobede. Čas môžeme prispôsobiť.

2. stretnutie vlčej svorky
2015-10-31 15:00 - 17:00 | Skautská klubovňa Fortuna, Františkánska 34, Trnava
Zdravím Vás vĺčatá a milí rodičia.
Ďalšie stretnutie svorky vĺčat bude v sobotu 31.10.2015 v čase od 15:00h do 17:00h. Stretneme sa v klubovni na Františkánskej v Trnave. Vĺčatá, prineste si so sebou labku, zápisník, pero, skautské tričko, malé občerstvenie. Ako som už na poslednom stretku spomenul, kto má „KPZ – tku“ prineste ju na ukážku ostatným. Kto nemá, nevadí. Niečo si o nej povieme a môžete si ju sami zostaviť.
Tešíme sa na Vás
Akela, Kaa, Riki Tiki a Balú

2. oddielovka vydier
2015-10-31 15:00 - 17:00 | Skautská klubovňa Fortuna, Františkánska 34, Trnava
Ahojte vydry a rodičia,
ďalšie stretnutie vydrieho brlohu nebude môcť byť v túto sobotu 24.10., ale sa bude konať až tú ďalšiu t.j. 31.10.2015 od 15:00h do 17:00h v klubovni na Františkánskej v Trnave.
Aby sme však dohonili zameškané – ďalšia bude nasledovať už o týždeň 7.11. a potom znovu nabehneme na náš zaužívaný 2 týždňový interval.
Vydry sú veľmi hravé, pracovité a nikdy nezaháľajú… a preto, aby sme ani my nezaháľali, tak som si pre vás pripravil nasledujúcu úlohu:
Blíži sa sviatok Všetkých svätých, vašou úlohou bude popremýšľať, či poznáte nejakého svätca (alebo možno už aj máte nejakého obľúbeného); nakresliť si ho do svojho zápisníka – a niečo o ňom vedieť porozprávať aj ostatným. Najsnaživejších neminie odmena 😉
Treba si priniesť niečo malé pod zub, niečo na pitie, zápisník, pero a nezabudnite si obliecť skautské tričko a naučiť sa svoju novú indiánsku prezývku.
Teším sa na Vás,
Múdry dub Luboš.

Kurz skautskej praxe - 1. časť
2015-11-03 19:00 - 21:00 | Skautská klubovňa Fortuna, Františkánska 34, Trnava
učíme sa nové, zdokonaľujeme staré 🙂
kto?
no predsa my roveri RS
hm, a ostatní nemajú šancu? 🙁
veľkú nie 🙂
ale… ak máš 17 a viac a seriózne sa pohrávaš s myšlienkou na skauting, ozvi sa, tento kurz môže byť jedinečnou príležitosťou spraviť prvý krok

3. stretnutie vlčej svorky
2015-11-07 15:00 - 17:00 | Skautská klubovňa Fortuna, Františkánska 34, Trnava

3. oddielovka vydier
2015-11-07 15:00 - 17:00 | Skautská klubovňa Fortuna, Františkánska 34, Trnava

Kurz skautskej praxe 2. časť
2015-12-01 19:00 - 21:00 | Skautská klubovňa Fortuna, Františkánska 34, Trnava
učíme sa nové, zdokonaľujeme staré
kto?
no predsa my roveri RS
hm, a ostatní nemajú šancu? 🙁
veľkú nie 🙂
ale… ak máš 17 a viac a seriózne sa pohrávaš s myšlienkou na skauting, ozvi sa, tento kurz môže byť jedinečnou príležitosťou spraviť prvý krok

Kurz skautskej praxe 3. časť
2016-01-12 19:00 - 21:00 | Skautská klubovňa Fortuna, Františkánska 34, Trnava
učíme sa nové, zdokonaľujeme staré
kto?
no predsa my roveri
hm, a ostatní nemajú šancu? 🙁
veľkú nie 🙂
ale… ak máš 17 a viac a seriózne sa pohrávaš s myšlienkou na skauting, ozvi sa, tento kurz môže byť jedinečnou príležitosťou spraviť prvý krok

Víkend expresie
2016-01-22 20:00 - 2016-01-24 14:00
napísal organizátor Ďoďo:
Milé strážkyne, bratia roveri!
Blíži sa akcia (22.január – 24.január 2016, Bratislava), na ktorej nikto z Vás nesmie chýbať! Školiaci víkend zameraný na pantomímu, skautské pesničky-bany, divadlo a všetok iný druh skautskej zábavy! Poď načerpať, aby si mohol rozdávať 🙂
Príde vzácny hosť – Bruno Borde RS, francúzsky rover a majster expresie, anglicky hovoriaci človek z branže.
Ďoďo

Zimný školiaci tábor pre vedúcich vĺčat
2016-02-10 - 2016-02-14
Rover,
pozývam ťa na Zimný školiaci tábor pre vedúcich vĺčat, ktorí sa uskutoční 10.-14. februára 2016 v Poľsku neďaleko Varšavy. Ak v sebe cítiš povolanie pre túto službu, kontaktuj ma a poskytnem ti bližšie informácie: b.welnitz@gmail.com
Všetci sme povolaní k svätosti a teba si Pán povolal do skautingu, aby si sa posväcoval službou druhým. Pozývam ťa prežiť s nami krásne dobrodružstvo, získať nových priateľov a cenné skúsenosti. Stačí, keď si zbalíš ruksak, karimatku a spacák, nasadneme spoločne do auta a vyrazíme 🙂
Pridáš sa tak k starým vlkom, ktorí minulý rok vo februári absolvovali zimný školiaci víkend a venujú sa službe vĺčatám.
Cena cca 50 eur.
Zo všetkých síl!
Akela Bruno

Krížová cesta
2016-02-19 17:40 | Kostol Najsvätejšej Trojice, Štefánikova, Trnava, 917 01, Slovakia (Slovak Republic)
Skauti pozývajú všetkých na pobožnosť Krížovej cesty, ktorá sa uskutoční v piatok 19.02.2016 po sv. omši u jezuitov, ktorá začína o 17:00.
Vaši skauti 🙂

Podpora pre STOP hazardu v Bratislave
2016-03-04 - 2016-03-06
Dostali sme takýto list o veľkej pripravovanej akcii „Zastavme hazard v Bratislave“:

“Zanechajte tento svet lepším miestom ako ste ho našli” – Lord Robert Baden-Powell of Gilwell
Milí vodca a vodkyňa,
Baden-Powell to myslí doslovne. Chce aby sme vyčistili tento svet od všetkého, čo je v ňom zlé. Našim poslaním je robiť svet lepším miestom pre život. Vkladá do nás nádej, že budeme ľuďmi činu.
Ak si myslíš, že nie je nijaká konkrétna príležitosť pomôcť, tak teraz prichádza až ku Tebe.
Bratislava nás prosí o pomoc.
V našom hlavnom meste sa už pridlho darí hazardu a je najvyšší čas to zastaviť. Gamblerstvo rozvrátilo až priveľa rodín nato, aby sme sa tomu nečinne prizerali. Majitelia kasín majú už dosť plné vrecká.
Pri našich sľuboch sme prisahali, že budeme plniť povinnosti voči vlasti a pomáhať v každom čase svojim blížnym. Teraz je ten čas, Bratislava je naša vlasť. Preto zober svoj zbor alebo oddiel a vycestuj s nami do Bratislavy. Kto pomôže, keď nie my skauti – najsilnejšia mládežnícka organizácia na Slovensku.
Potrebujeme Teba a Tvoj zbor alebo oddiel hlavne pri vyzbieravaní podpisov do petičných hárkov. V deň parlamentných volieb 5. marca sa rozbehneme do celej Bratislavy, kde pred jednotlivými volebnými miestnosťami vyzbierame toľko podpisov, koľko sa len bude dať.
Nebude to však iba služba, ale aj kopec srandy. Je pre Teba pripravený celovíkendový program. V piatok bude koncert a v sobotu večer si zahráme nočnú hru v samom historickom srdci Bratislavy. V nedeľu akciu zakončíme svätou omšou a prehliadkou dómu sv. Martina. Samozrejme na pamiatku všetci dostaneme tričká.
Stačí ak sa prihlásiš v tomto formulári.
Poď a zaži super akciu s mladými z celého Slovenska. Postav sa nezištne za vznešený ideál a zastav hazard v Bratislave.
—————————
Z Trnavy plánujeme zorganizovať skupinu dobrovoľníkov. Ak chceš ísť do toho s nami, ozvi sa na mail kolarovicovci@gmail.com.
Ak sa chcete zapojiť ako celé spoločenstvo, využite horeuvedený formulár alebo kontaktujte priamo jedneho z organizátorov – Jozefa Melichera (alsqed@gmail.com)
Vojto
Na stiahnutie: letacik s programom
Ďalšie informácie: www.bratislavaprotihazardu.sk

Kurz skautských zručností, 5. časť
2016-03-08 19:00 - 21:00 | Skautská klubovňa Fortuna, Františkánska 34, Trnava
Učiť sa, učiť sa, učiť sa!
Povedal… 🙂
povedali (si) roveri

Veľká skautská hra na intráku
2016-03-15 18:00 - 20:00 | Študentský domov Petra Pázmaňa, Rybníková 13/A, Trnava, 917 01 , Slovenská republika
Kedy?
15. marca 2016 o 18:00
Kde?
Študentský domov Petra Pázmaňa na Rybníkovej ulici v Trnave
Čo?
Zaži skauting na vlastnej koži!

Púť do Mariánky
2016-04-03 | Svätá Studňa, Marianka, 900 33
Roveri a strážkyne z bratislavského zboru Silvestra Krčméryho nás pozývajú spraviť si fajný deň pospolu v Mariánke… vyjsť si na vŕšok zvaný Malý Slavín, piknikovať, načechrať rôzne hry, duchovne pookriať pri sv. omši.
Doplníme ešte podrobnosti.

Kurz skautských zručností 6.
2016-04-05 19:00 - 21:00 | Skautská klubovňa Fortuna, Františkánska 34, Trnava
šikulky sa opäť zídu, aby boli ešte šikulkovejšie

Roverská výprava v Karpatoch
2016-05-27 17:00 - 2016-05-28 23:00
kam nás to zavedie?
to uvidíme až na konci 🙂
